ด่วน! “ฟุตซี่” เพิ่มน้ำหนัก INTUCH จ่อขนเงินกว่า 1.5 พันล้านกว้านซื้อที่ราคาปิดพรุ่งนี้
ด่วน! “ฟุตซี่” เพิ่มน้ำหนัก INTUCH จ่อขนเงินกว่า 1.5 พันล้านกว้านซื้อที่ราคาปิดพรุ่งนี้
ด่วน! “ฟุตซี่” เพิ่มน้ำหนัก INTUCH จ่อขนเงินกว่า 1.5 พันล้านกว้านซื้อที่ราคาปิดพรุ่งนี้
19 ส.ค. 2562

สืบเนื่องจากกรณีที่มีรายงานการซื้อขายหลักทรัพย์บนกระดานรายใหญ่ (Big Lot) บริษัท อินทัช โฮลดิ้งส์ จำกัด (มหาชน) หรือ INTUCH ของ INTUCH-F จำนวน 5 รายการ จำนวนหุ้น 141,516,800 หุ้น คิดเป็นมูลค่า 8,597.15 ล้านบาท ที่ราคาเฉลี่ยหุ้นละ 60.75 บาท และ INTUCH จำนวน 23 รายการ จำนวนหุ้น 115,583,200 หุ้น คิดเป็นมูลค่า 7,021.68 ล้านบาท ที่ราคาเฉลี่ยหุ้นละ 60.75 บาท เป็นจำนวนหุ้นรวม 257.10 ล้านหุ้น  คิดเป็นมูลค่ารวม 15,618.83 ล้านบาทเมื่อวันที่ 15 ส.ค. 2562 ส่งผลให้ราคาหุ้น INTUCH ปรับตัวลดลงอย่างหนัก
อย่างไรก็ตาม ล่าสุด บริษัทหลักทรัพย์โนมูระ พัฒนสิน จำกัด (มหาชน) ระบุในบทวิเคราะห์โดยเปิดเผยถึงประเด็นดังกล่าวว่า การขายบิ๊กล็อตหุ้น INTUCH ส่งผลให้ Free Float ของ INTUCH เพิ่มขึ้น 59% สู่ 67% ซึ่งส่งผลให้ FTSE (ฟุตซี) ประกาศเพิ่มน้ำหนักหุ้น INTUCH ขึ้นระหว่างกาล โดยจะมีผลราคาปิดวันพรุ่งนี้ 20 ส.ค. 2562 ซึ่งคาดว่าจะมีเม็ดเงินราว 50 ล้านเหรียญฯ หรือราว 1.50 พันล้านบาท ทั้งนี้แนะนำ “เก็งกำไร” ให้แนวต้าน 62/64 บาท
สำหรับโครงสร้างผู้ถือหุ้นใหญ่อันดับที่ 1-5 ของ INTUCH มีดังนี้
(ภาพรวมข้อมูลผู้ถือหุ้น ณ วันที่ 22/02/2562)
 
อนึ่งก่อนหน้านี้ นางสาวทมยันตี คงพูลศิลป์ ผู้ช่วยกรรมการผู้อำนวยการอาวุโส ส่วนงานบริหารการลงทุนและการลงทุนสัมพันธ์ INTUCH เปิดเผยว่า กรณีที่มีกระแสข่าว เทมาเส็กจะขายหุ้น INTUCH ประมาณ 257 ล้านหุ้น ที่ราคา 60.5-62 บาท เป็นเรื่องของผู้ถือหุ้น บริษัทไม่รับทราบเรื่องดังกล่าว
อย่างไรก็ตาม หากมีขายหุ้นออกมาจริง มองว่าไม่มีผลกระทบต่อบริษัทแต่อย่างใด เนื่องจากบริษัทมีความเป็นมืออาชีพในการทำงาน และเทมาเส็กไม่ได้มีกรรมการเข้ามาบริหารบริษัท ทั้งนี้หากมีความคืบหน้าเกี่ยวกับกรณีการขายหุ้นดังกล่าว และมีการปรับเปลี่ยนโครงสร้างผู้ถือหุ้น บริษัทจะแจ้งให้ทราบต่อไป
 
 